Document ID: 31994D0009

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1993 για τροποποίηση της απόφασης 93/447/ΕΟΚ με την οποία επιτρέπεται στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με υποστρώματα ανάπτυξης, καταγωγής τρίτων χωρών (94/9/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά και τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία από την οδηγία 93/110/ΕΚ της Επιτροπής (2), και ιδίως το άρθρο 14 παράγραφος 3,
Εκτιμώντας:
ότι, σύμφωνα με τις διατάξεις της οδηγίας 77/93/ΕΟΚ, το χώμα και το υπόστρωμα ανάπτυξης, όπως ορίζονται στο παράρτημα ΙΙΙ μέρος Α παράγραφος 14, δεν είναι, καταρχήν, δυνατόν να εισέρχονται στην Κοινότητα, επειδή υπάρχει κίνδυνος εισαγωγής επιβλαβών οργανισμών που αναπτύσσονται στο χώμα, εφόσον προέρχονται από την Τουρκία, τη Λευκορωσία, την Εσθονία, τη Λετονία, τη Λιθουανία, τη Μολδαβία, τη Ρωσία, την Ουκρανία ή από τρίτες χώρες εκτός Ευρώπης, πλην της Κύπρου, της Αιγύπτου, του Ισραήλ, της Λιβύης, της Μάλτας, του Μαρόκου και της Τυνισίας-
ότι, με την απόφαση 93/447/ΕΟΚ (3), η Επιτροπή επιτρέπει στα κράτη μέλη να προβλέπουν παρεκκλίσεις όσον αφορά την εισαγωγή υποστρώματος ανάπτυξης, με σκοπό την εκπόνηση επιστημονικής εργασίας και υπό σαφώς καθορισμένους όρους-
ότι οι προϋποθέσεις που δικαιολογούν την εξουσιοδότηση για το υπόστρωμα ανάπτυξης πρέπει να επεκταθούν και στο χώμα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/447/ΕΟΚ τροποποιείται ως εξής:
1. ο τίτλος αντικαθίσταται από το ακόλουθο κείμενο:
"Απόφαση 93/447/ΕΟΚ με την οποία επιτρέπεται στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά το χώμα και το υπόστρωμα ανάπτυξης καταγωγής τρίτων χωρών"-
2. το άρθρο 1 τροποποιείται ως εξής:
α) δεν αφορά το κείμενο στα ελληνικά-
β) στην παράγραφο 2, τα στοιχεία α), β) και γ) αντικαθίστανται από το ακόλουθο κείμενο:
"α) η φύση και οι στόχοι του επιστημονικού έργου για τους οποίους πρόκειται να εισαχθεί το χώμα ή το υπόστρωμα ανάπτυξης πρέπει να έχουν εξεταστεί και εγκριθεί-
β) η ποσότητα του χώματος ή υποστρώματος ανάπτυξης περιορίζεται στο βαθμό που επαρκεί για το εγκεκριμένο επιστημονικό έργο-
γ) οι χώροι και οι εγκαταστάσεις του ιδρύματος στο οποίο πρόκειται να να αναληφθεί το επιστημονικό έργο επιθεωρούνται και εγκρίνονται, προκειμένου έτσι να διασφαλίζεται το γεγονός ότι δεν μπορεί να αποδράσει κανείς επιβλαβής οργανισμός που εισάγεται μαζί με το χώμα ή το υπόστρωμα ανάπτυξης"-
γ) στην παράγραφο 3, στοιχείο α) αντικαθίσταται από το ακόλουθο κείμενο:
"α) το εισαχθέν χώμα ή υπόστρωμα ανάπτυξης, καθώς και όλα τα φυτά, τα φυτικά προϊόντα, το χώμα, το υπόστρωμα ανάπτυξης και τα λοιπά υλικά τα οποία έχουν έρθει σε επαφή με αυτά, καταστρέφονται, αποστειρώνονται ή υφίστανται άλλη διαδικασία όπως ορίζεται από τις εν λόγω αρχές, και".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 1993.

Labels: 7
20
5
6